# 2 MATERIALNO POSLOVANJE

**1.) Opišite povezanost nabave materiala in skladiščenja s cilji (katerimi)?**

Povezujemo s TEHNIČNIMI cilji (ustrezna kakovost, zadostna količina ob pravem času in na pravem kraju) in GOSPODARSKIMI ali EKONOMSKIMI cilji (najnižji možni stroški nabave)

**2.) Opišite postopek nabave!**

1. planiranje nabave – opredelimo:
   * nabavnopolitične instrumente
   * nabavna načela
   * potrebo po materialu
   * naročilne količine
   * roke naročanja
2. izvajanje nabave:
   * iščemo ponudbe
   * proučujemo ponudbe
   * izbiramo najboljšo ponudbo
   * naročamo material
3. kontrola nabave:
   * nadziramo količino in kakovost ter dobavne roke materiala

**3.) Naštejte elemente nabavnopolitičnega instrumentarija!**

1. Raziskava nabavnega trga
2. Politika nabavnega trga
3. Politika nabavnih cen (kontrahiranje)
4. Politika nabavnih metod
5. Politika komuniciranja pri nabavi
6. Kombinacija nabavnopolitičnih instrumentov

**4.) Naštejte nabavna načela!**

1. Nabava na zalogo
2. Posamična nabava
3. Nabava usklajena s prodajo ali proizvodnjo

**5.) Opišite funkcije skladiščenja!**

* + **premostitev časa** (med nabavo in porabo materiala)
  + **preoblikovanje** (preoblikovanje materiala v polizdelke- ali gotovih izdelkov v druge gotove izdelke)

**6.) Opišite potek skladiščenja in pretok materiala!**

1. Prevzem blaga oz. materiala
2. Kontrola materiala
3. Uskladiščenje
4. Skladiščenje in čuvanje
5. Izdaja blaga oz. materiala

**7.) Opišite pomen hitrosti obračanja materiala!**

* + manjša potreba po denarju
  + manjši skladiščni stroški
  + manjši stroški vzdrževanja zaloge
  + manjše tveganje (cene, moda)

To vpliva na dobiček in na konkurenčno sposobnost.

**8.) Kaj je ABC analiza?**

Z ABC analizo razdelimo vse izdelke na tri skupine: A- izdelki, B- izdelki, C- izdelki glede na njihov delež v celotni vrednosti nabavljenega materiala.Najpomembnejša je skupina A, ki ji v nabavni službi posvečajo največjo pozornost (največji delež).

**9.) Naštejte stroške materialnega poslovanja!**

* + Nabavni stroški
  + Skladiščni stroški
  + Stroški zaradi pomanjkanja materiala